Ungal deg yal tasekla d tanfalit ɣef tmetti, ɣef umezruy d wayen akk ttidiren yimdanen n tmetti-nni ama d ayen yelhan neɣ dayen n diri, akken i nwala ungal aqbayli yettawi-d ɣef wayen yeɛnan tamagit amennuɣ ɣef tmaziɣt, lɣerba, tayri d rbaḥ. Amaru yessemras kra n yifardisen i d-yessugen am wakken daɣen yessemras wid n tilawt. Akken ad d-yessaweḍ agbur n wungal-is, yettak azal i yiwudam, imi yes-sen i yesselḥaw inḍruyen n taḥkayt-is.